Judith Keller (Schauspielerin)

D **Judith Mirjam Keller** (* 24. Novämber 1961 z Basel) isch e Schwyzer Schauspiileri, Reschiseeri, Musikeri un Autori.

## Lääbe

### Häärchumft un Uusbildig
D Judith Keller isch z Basel uf d Wält chuu. Si isch di Eltscht vu drei Chinder. Iri Mueter isch d Mooleri Paula Keller-Ryser (Chinschtlername Paula Pakery), ire Vater dr Alban Keller. Si isch z Münchenstein uf d Primarschuel un s Gimnasium. Si het ire Leerdiploom fir Violine bim Sándor Zöldy (Végh Quartet) am Konservatorium vu dr Basler Musik-Akademy gmacht, iri Schauspiiluusbildig an der Ecole intern. de théatre Jacques Lecoq un an dr Hochschuel vu dr Chinscht Bärn un derzue ne privati Gsangs- un Danzuusbildig. Si het au vwrschiideni Filmseminar bim Walter Lott, em John Costopulus, em Krzysztof Kieślowski un em Edward Żebrowski bsuecht.

### d Schauspiileri
Si isch zee Joor lang Ensemblemitgliid am Volkstheater Wien unter dr Laitig vu dr Emmy Werner un dryzee Joor lang am Tiroler Landestheater unter dr Laitig vu dr Brigitte Fassbaender un em Klaus Rohrmoser gsii, derzue het si unter anderem am Stadttheater Basel, Stadttheater Bärn, bi dr Salzburger Feschtspiil, em Waldviertler Hoftheater, dr Tiroler Volksschauspiil, bim Tiroler Dramatikerfeschtival, em Stadttheater Bruneck, am Landestheater Niderbayern un am Münchner Volkstheater gschafft. Iir greeschte Erfolg het d Judith Keller as Schauspiileri in dr letschte Joor ghaa as Beatrice in s Shakespeares „Viel Lärm um Nichts“, as Florence in „Ein ungleiches Paar“ vum Neil Simon, in dr Titelroll in s Goldonis „Mirandolina“, as Viola in s Shakespeares „Was ihr wollt“, as Chanteuse in „Shockheaded Peter“ (Phelim McDermott/Julian Crouch), in dr Titelroll in „Yerma“ (Federico García Lorca), as Madame Schleyer in s Nestroys „Der Zerrissene“, as Frau Peachum in s Brechts „Dreigroschenoper“, as Elisabeth Proctor in s Arthur Millers „Hexenjagd“, in dr Titelroll in s Henrik Ibsens „Nora oder Ein Puppenhaus“, as Andromache in dr „Troerinnen des Euripides“, as Gina Ekdal in „Die Wildente“, as Édith Piaf im „PIAF Schauspiel mit Musik“ vum Pam Gems, as Irina Arkadina in s Anton Tschechows „Die Möwe“, as Dorine in s Molière’s Kumeedi „Tartuffe“, as Elin in s Lars Noréns „Nacht, Mutter des Tages“, as Elisabeth ins Schillers „Maria Stuart“, as Anna in s Thomas Bernhards „Heldenplatz“, as Mutter Courage in s Bertolt Brechts „Mutter Courage und ihre Kinder“, as Vicky in s Lida Winiewiczs „Paradiso“, as Klytaimnestra in „Die Orestie“ vum Aischylos, as Wetti Zwöschbenflöck in s Fritz von Herzmanovsky-Orlandos „Prinz Hamlet der Osterhase oder Sellawie“, as Leonarda in s Wertmüllers „Liebe und Magie in Mammas Küche“, as Amme in „Romeo und Julia“ un as Puck in "Ein Sommernachtstraum" vum Shakespeare.

Si het au in verschiidene Fäärnsee- un Filmrolle gspiilt, u.&nbsp;a. d Angie in "Der bessere gewinnt" (Reschy Kurt Ockermüller/Allegro Film) un d Diakonissi im TV-Film "Lina" (Reschy Michael Schaerer/C-Film AG).

Syter anne 2016 schafft si unter em Name Judith Mirjam Keller au as Autoori. Ire Stuck "Federleicht" isch anne 2018 erschiine.

### d Reschiseeri
D Judith Keller het Reschy gfiert bi Lysistrata (Aristophanes) am Ensemble Theater Wien, „Hexe Hillary geht in die Oper“, norway.today vum Igor Bauersima, „Die Schneekönigin“ vum Hans Christian Andersen am Tiroler Landestheater, „Ella“ vum Herbert Achternbusch bi dr Tiroler Volksschauspiil, „Mitternachtssexkomödie“ vum Woody Allen un „Halbe Wahrheiten“ vum Alan Ayckbourn am Stadttheater Bruneck, „Persona“ vum Ingmar Bergman am Schauspiilhuus Salzburg, "Damenabend" vu dr Andrea Steinlechner, bi ire aigene Wäärch „Die Wut der Sanftmütigen“ un "Federleicht" urufgfiert bim Tiroler Dramatikerfeschtival/Hin&Weg Feschtival z Litschau un „Die Affäre in der Rue Lourcine“ vum Labiche am Innsbrucker Kellertheater.

### Soloprogramm, Kunzärt- un Musiktheateruffierige

Si isch uf Tournee mit vyl Soloprogramm (Melodrame "Hurra, die Toten reiten schnell", Brechtlieder: "von Berlin bis Hollywood", "wenn ich in der Hölle brenne", Piaflieder "la vie en rose" bis zue Tangoballade un Tangoshow). Derzue isch si fir vyl internazionaali Kunzärt- un Musiktheateruffierige engaschiert as Sängeri, Sprächeri un Gyygere (mit dr IGNM Basel un em Klangforum Wien), u.&nbsp;a. as Lady Macbeth (Mezzo) in dr neie Opere „Cadence“ vum Norbert Zehm, as Schauspiileri un Sängeri in „Pierrot Lunaire“ vum Arnold Schoenberg un in "Tarantella", "Encore" un "Mozartharlekinade" vum Jürg Wyttenbach u.&nbsp;a. am Stadttheater un Stadtcasino Basel, Theater am Neumarkt, Zürcher Kammerorchester Haus und Theaterhaus Gessnerallee Zürich, Salzburger Feschtspiil, Musikdääg Mondsee, Donaufeschtival Krems, Odeon un Kunzärthuus, Porgy & Bess Wien, Tiroler Landestheater, Innsbrucker Hofgarten Musikpavillon un ORF Innsbruck, Music Festival A-Hall, Alti Opere Frankfurt, Yysbrächer Amsterdam, Centre Culturel Suisse Paris, Institut Francais Neapel, Wältmusikdääg Oslo, Risor Kammermusikk Norwääge, Barossa Music Festival Australien, internat. Festival of Modern Art Odessa, Kulturzentrum Wildon A-Graz, Stadttheater Bruneck, Musikpavion Innsbrucker Hofgarten, Innsbrucker Kunst- & Kulturfestival 7&Meer Siebenkapellenareal, Casino Innsbruck, Novosadsko muzicko leto, Festival Musikforum Viktring A-Klagenfurt, TT-Blitzlichter/Wetscher, IVB Lounge, piano.art SHOW, Steudltenn/ Zillertal, Treibhaus Innsbruck.

### Privaats
D Judith Keller isch zyter anne 1993 ghyroote mit em eeschtryychische Reschiseer, Schauspiiler un Theaterlaiter Klaus Rohrmoser. Si het mit iim zwee Siin. Syter 2017 isch ire Hauptwohnsitz im 6. Bezirk z Wien.

## Draame
* *Die Wut der Sanftmütigen* (urufgfiert bim Tiroler Dramatikerfeschtival 2016)
* *Federleicht,* uusechuu bim Thomas Sessler Verlag (urufgfiert bim Tiroler Dramatikerfeschtival 2018 un bim Hin&Weg Feschtival z Litschau 2018)

## Diskografy

* Luz y sombra, Cuarteto Viena Tango (CD Extraplatte) Keller, Judith [vocal, violin, arrangements], Eder, Ingrid [bandoneon], Heitler, Christian [piano, arrangements], Preuschl, Michael [bass]

## Uuszaichnige
* Bundesministerium für Wissenschaft, Forschung und Kunst Wien 1996
* Theater-Alpenrose der Saison beste Darstellerin 2007

## Weblink

* Websyte vu dr Judith Keller
* D Judith Keller im Interview. Bericht MundeTV 2018
* D Judith Keller bi CASTFORWARD
* D Judith Keller bi Theapolis
* D Judith Keller bi filmmakers
* 
* Judith Keller bim 451.ch Filmportal
* Judith Keller bim *Thomas Sessler Verlag*

## Fueßnote